TTW ฟาดกำไร2พันล้าน
บริษัท น้ำประปาไทย (TTW) เปิดผลงานปี 2553 กำไรสุทธิ&nbsp;&nbsp;2,062.88 ล้านบาทคิดเป็นกำไรหุ้นละ 0.52 บาท เพิ่มขึ้น29.44%ประมาณ จากปี2552 กำไรสุทธิ 1,593.62 ล้านบาทหรือเท่ากับ 0.40 บาทต่อหุ้น&nbsp;
2 ก.พ. 2554

บริษัท น้ำประปาไทย (TTW) เปิดผลงานปี 2553 กำไรสุทธิ  2,062.88 ล้านบาทคิดเป็นกำไรหุ้นละ 0.52 บาท เพิ่มขึ้น29.44%ประมาณ จากปี2552 กำไรสุทธิ 1,593.62 ล้านบาทหรือเท่ากับ 0.40 บาทต่อหุ้น 
บริษัทมีรายได้จากการขายน้ำประปารวมทั้งสิ้น3162 ล้านบาทเพิ่มขึ้น7.9% และรายได้จากการบริการเพิ่มขึ้นจำนวน30 ล้านบาท  คิดเป็น55.6%ขณะที่ต้นทุนการขายน้ำและต้นทุนการบริการเพิ่มขึ้นจำนวน95.4 ล้านบาท หรือ8% และค่าใช้จ่ายในการบริหารลดลง9.5ล้านบาทหรือ6.1%เนื่องจากบริษัทมีค่าใช้จ่ายด้านค่าที่ปรึกษาและค่าธรรมเนียมธนาคารลดลงจำนวน8.2 ล้านบาท  นายสมโพธิ  ศรีภูมิ กรรมการผู้จัดการ TTW  กล่าวว่า  ผลการดำเนินงานในปี 2553 บริษัท ฯ มียอดจำหน่ายน้ำประปาในพื้นที่จังหวัดนครปฐมและสมุทรสาคร และในพื้นที่จังหวัดปทุมธานี เป็นไปตามเป้าหมายที่วางไว้ จำนวน 120 ล้านลูกบาศก์เมตร และจำนวน 125 ล้านลูกบาศก์เมตร ตามลำดับ ซึ่งรวมถึงการให้บริการในนิคมอุตสาหกรรมบางปะอินแล้ว ทำให้บริษัทฯ มีรายได้รวมประมาณ 4,420 ล้านบาท  โดย ณ สิ้นเดือนธ.ค.2553 บริษัทมียอดจำหน่ายน้ำรวมทั้งสิ้น 623 ล้านลูกบากศ์เมตร      นอกจากนี้ ในปี2553 บริษัทฯ ได้ดำเนินการขยายกำลังการผลิตจาก 3.2แสน ลูกบาศก์เมตร /วัน เป็น 4.4แสนลูกบาศก์เมตร /วัน  แล้วเสร็จเพื่อเพิ่มขีดความสามารถในการผลิตน้ำประปาให้รองรับความต้องการใช้น้ำประปาที่เพิ่มขึ้นอย่างต่อเนื่องในพื้นที่ให้บริการ  โดยได้จ่ายน้ำประปาเพิ่มเติมให้แก่การประปาส่วนภูมิภาคตั้งแต่ไตรมา3 
บริษัทฯ ได้เตรียมความพร้อมเพื่อรองรับแผนการขยายการลงทุนเข้าสู่ธุรกิจพลังงานและสิ่งแวดล้อมเพื่อให้สอดคล้องกับวิสัยทัศน์ ใหม่ของบริษัทฯ ที่ได้รับการทบทวนในปี 2553    ทั้งนี้ บริษัทฯ ตั้งเป้าหมายไว้ว่าภายในปี 2554 จะเห็นความชัดเจนในการลงทุนในธุรกิจเกี่ยวกับน้ำหรือพลังงาน   โดยการขยายธุรกิจของบริษัทฯ จะพิจารณาธุรกิจที่เข้ากันได้และส่งเสริมธุรกิจที่บริษัทฯ ดำเนินการอยู่ในปัจจุบัน  เพื่อเพิ่มสัดส่วนธุรกิจที่ไม่ใช่น้ำประปาจากปัจจุบัน 5%   เป็น 35% ของรายได้ของบริษัทฯ โดยมุ่งเน้นด้านธุรกิจบริหารจัดการน้ำเสีย  และการผลิตไฟฟ้าจากพลังงานทดแทน
ปี 2553 ถือว่าเป็นปีที่สำคัญอีกปีหนึ่งของบริษัทฯ เนื่องในโอกาสที่ได้ดำเนินธุรกิจครบรอบ 10 ปี   โดยบริษัทฯ ยังคงยึดมั่นในเจตนารมณ์ที่จะเป็นส่วนหนึ่งในการเสริมสร้างคุณภาพชีวิตและสิ่งแวดล้อม  ทั้งนี้  บริษัทฯ ได้มุ่งมั่นในการสนับสนุนกิจกรรมเพื่อคืนกำไรกลับสู่สังคมโดยมุ่งเน้นการให้การสนับสนุนด้านการพัฒนาการศึกษา  การรักษาสิ่งแวดล้อม  การอนุรักษ์แหล่งน้ำ   การสนับสนุนให้ประชาชนหันมาใช้น้ำประปาแทนน้ำบาดาล    ตลอดจนเป็นแหล่งให้ความรู้ด้านการผลิตน้ำประปาแก่สถานศึกษาต่าง ๆ และผู้ที่สนใจทั่วไป